 Wasiirka Khaarajigu mar uu ka hadlayey Mawqifka xukuumadda Somaliland ee Cunaqabaynta hubka ee laga qaaday Somalia, waxa uu yidhi Cunaqabatayntii dhinaca hubka khaasatan hubka fudud ee imika mudada sanadka ah laga qaaday dawladda Muqdisho ee Somalia waxaanu u aragnaa arin lagu degdegay inay tahay oo aan si wanaagsan looga fiirsanin, isla markaana waa arin Nabadgalyada Geeska Afrika waxyeeli karta, xataa waa arin amniga Somalia gudaheeda waxyeelaysa oo Somalia imika waxay u kala jajabeen gobolo ay hogaaminayaan badankooda hogaamiye kooxeedyo oo awood ay meel Muqdisho ka baxsan dawladda Somalia ku leedahay ma jirto, markaa cunaqabayntaas hubka ee laga qaaday Somalia waxay xataa waxyeelaysaa amniga gudaha Somalia iyo inay waxyeelayso oo lagu waxyeeleeyo Nabadgalyada dalalka mandaqada oo ay Somaliland-na ka mid tahay. 